A NETFLIX SOROZATA
Nagyon jók vagyunk mi az ágyban.
Mi viszont hat hete szültünk.
Soha nem hagyja abba a sírást?
Hol van a rohadt dajka?
Dolgozhatnál még a dumádon.
BOLEYN ANNA
Átveszem. Köszönöm.
Erzsébet!
Rá se ránts a morgós apádra!
Anna tudta, hogy nem elég, hogy lányt szült Henriknek.
Nem ezt ígérte neki.
Nem erre volt szüksége.
Fiúgyermek kellett neki. Örökös.
Anglián úrrá lett a zűrzavar.
Az ország vallási forradalom küszöbén állt.
VIII. Henrik visszautasította a pápa fennhatóságát,
és eltökélt volt, hogy létrehozzon egy új, független angol egyházat,
amelynek ő áll az élén.
Henrik tudta, hogy ahhoz, hogy mindenki mellé álljon,
legfőképp egy férfi örökösre volt szüksége.
Henrik először persze csalódott volt.
Nagy nyomást érzett, hogy fia szülessen,
mert nem akart mindent elrontani.
Az apjának nagy tervei voltak a Tudorok vérvonalával,
és én is fiúgyermeket ígértem neki.
És a Boleynek megtartják a szavukat.
Nem unod még az almát?
Lady W azt mondta, az utolsó terhességénél kukacokat evett,
szóval szerencsésnek érzem magam.
Az jogos.
El se hiszem, hogy ilyen gyorsan sikerült újra.
Nos, megdolgoztunk érte.
És sokkal kevésbé vagyok rosszul, mint az elsőnél.
- A fiúknál kevesebb a hányinger. - Az asztrológusom esküszik, hogy fiú.
Ma azt reméljük, a gyermekünk egészséges lesz.
Anna azt remélte, a gyermekének pénisze lesz.
Egy lány semmit nem ért. Katalin is szült egyet. És Henrik megszabadult tőle.
Annának fiút kellett szülnie, hogy biztosítsa a koronáját.
És már nem kell más, csak egy…
Istenem, de gyönyörű!
Pont, mint az apja.
Pourquoi?
Mert minden tökéletes családba kell egy kutya.
Anna kutyáját Purkoynak hívták,
állítólag a francia „pourquoi” szó miatt, ami azt jelenti: „miért?”.
Úgy látták, hogy érdeklődő arckifejezése volt.
Emiatt nevezték el így.
HAT HÓNAPPAL KÉSŐBB
Purkoy!
Ül!
Feladom. Nekem kell leülnöm.
Hullafáradt vagyok.
Leszakad a lábam.
- Purkoy, kapd el! Gyerünk! - Ne, a koronázási cipőm!
Aznap a világ úrnőjének éreztem magam.
Nyugtalan vagyok, George.
Ne értsd félre!
Semmi nem fontosabb, mint hogy fiút szüljek Henriknek,
de nagyon sok mindent akarok még tenni
a gyerekcsináláson kívül.
Megváltoztatod a világot, Anna.
Várd csak ki!
Hagyományosan a királynéktől csak azt várták, hogy utódokat szüljenek,
de Anna ambíciói és tervei az értékeiből fakadtak.
Jobbá akarta tenni az országát.
Anna motivált volt, hogy királynéként elérjen valamit.
Segíteni akart az embereknek.
Ő vezette be a jótékonyság intézményét a monarchiába.
Segíteni akart a szegényeknek. Oktatási és vallási reformot akart.
Még a leghithűbb katolikusok is elismerik, hogy zabolátlan a kolostorok korruptsága.
A kapzsi rohadékoké az összes jó föld.
A korona birtokában kellene, hogy álljanak.
Cromwell is szükségesnek tartotta a reformokat,
és tudta, hogy sok pénzt őriztek
az angol monostorok és kolostorok.
Lehetőséget látott arra, hogy ezt a vagyont
a király kezébe irányítsák át.
Jó célra fordíthatnánk a pénzt.
A népünknek oktatás kell, segítség, ha megbetegednek,
és rendes tető a fejük fölé.
- A nép királynéje. - Komolyan beszélek.
Obszcén mennyiségű pénzt halmoztak fel a kolostorok.
A szegényeken kellene segíteniük, nem önmagukat gazdagítani.
Valóban változás kell.
Anna más volt, mint a többi királyné. A királyság anyja is akart lenni.
El akarja venni Anglia vagyonát a kolostoroktól,
és szétosztani a rászorulók közt.
Az egyház ellen fog állni.
Igen, de ki is a főnök?
Te vagy.
Azért ezt át kell gondolnunk. Jó stratégiára van szükség.
- Anna? - Hívasd…
Istenem, Anna!
Anna!
A baba!
Lehetetlen…
elmesélni, milyen érzés elveszíteni egy babát.
Egy kis ember nőtt bennem.
A részem volt.
És amikor az a kis ember meghalt…
egy részem is vele halt.
Henrik hitte, hogy fiú.
Utána alig bírt rám nézni.
Szívszorító volt.
Nem segített, hogy rögtön elindult a pletyka.
Mert semmit nem szeret annyira az udvar,
mint mások bajáról pletykálni.
Nem azért vetéltem el, mert deformált folt a baba.
Honnan szedik ezt az emberek?
Ez tetszeni fog! Azért volt, mert boszorkány vagy.
Ez új.
Henrik hogy van?
Távolságtartó. Nehezen dolgozza fel.
Mindkettőtöknek nehéz.
Csak el akartam bújni.
De azt nem szabad.
Magadra kell kényszerítened egy mosolyt, és visszatérned.
Ha nem mosolygott,
akkor az emberek arról pletykáltak,
hogy Henrik biztosan unja már,
és valaki mással fog összekavarni.
Nagyon stresszes egy nőnek, aki amúgy is rendkívüli nyomás alatt áll,
hogy mindig színészkedjen.
Anna!
Örülök, hogy újra társaságba jársz.
Norfolk hercege. Sajnos a nagybátyám.
Szekrénybe zárta a feleségét, és eladta az ékszereit.
Mary!
Anna!
Várj már meg!
Hogyan jöhettél el így?
Nagyon sajnálom.
Én vagyok a királyné,
te meg elvetetted magad valami suttyó katonával, és teherbe estél.
Sajnálom, hogy elvesztetted a babát, Anna.
Tudod, mit fognak mondani rólam az emberek?
- Nem örülsz a boldogságomnak? - Nem bírsz Henrikkel látni.
Nem érdekel, Anna. Sosem szerettem őt.
Sosem kívánt engem igazán. Nemsokára már téged se fog.
Tűnj innen!
Tűnj innen, és ne gyere vissza!
Mondd, hogy kívánsz!
Mi a baj?
Henrik!
A rohadt leskelődő Purkoy. Mindig engem néz.
Minden mozdulatom lesi a rohadt kutya.
- Miről beszélsz? - Én fiút akartam!
Fiút!
Nem kutyát.
Fiút akartam.
Henrik!
Anna és Henrik kapcsolatának a szívében ott állt ez az ígéret.
Az ígéret, hogy Anna megajándékozza a fiú örökössel, akire vágyott.
Csalódást okozott neki.
Az ígéret súlyként nehezedett a vállára,
nem csak Henrikkel, hanem az egész országgal szemben.
Az udvar mindig azt várta, hogy Anna hibázzon,
és ezzel csak fegyvert adott a kezükbe.
A feleségednek is tetszenek a vicceid, Weston?
Csak egy nőt akarok mosolyogni látni.
Weston!
Francis Weston Henrik belső körébe tartozott,
Anna koronázásakor ütötték lovaggá.
Weston Anna közeli ismerőse volt.
Az egész udvar egyértelműen látta, hogy a sógornők gyűlölik egymást.
Jane nem kedvelte Annát. Nem szerette Anna növekvő egóját.
A hatalmát.
Anna!
Purkoyt holtan találták.
Micsoda?
Kiesett egy ablakon. Nagyon sajnálom.
Kie…
Kifelé! Mindenki kifelé!
Kiesett egy ablakon?
Henrik, ez biztos, hogy nem baleset volt.
Ezt szándékosan tették.
Henrik mondta el neki, hogy meghalt a kutya.
Volt ez a kis lény, ami közel állt hozzá, örömet szerzett neki,
és hirtelen megfosztották tőle.
Valóban baleset volt?
Hogyan történt?
Nagyon sajnálom.
Szerintem Anna ekkoriban kezdte rendkívül sérülékenynek
és magányosnak érezni magát.
Minden, amiért dolgozott, kezdett kicsúszni az ujjai közül.
Voltak olyanok az udvarban,
akik Anna gyenge pillanatait lesték.
Ha Anna nem szüli meg a fiút, aki bebiztosítja a helyét,
tudják, hogy közbeléphetnek,
és ellene fordíthatják Henriket.
Jane Seymour, az édes kis udvarhölgyem.
Csupa illem. Csupa kellem.
Anglia válságban van.
Árulók vannak a sorainkban, és napról napra nő a számuk.
Henrik vallási reformjai kettészakították az országot,
és sokan ellenezték azt,
hogy már a király, és nem a pápa lett az egyház feje.
Ezek ragályosak. Egy pestis a nép körében.
És pont, mint a pestisnél,
elkerülhetetlen a halál.
Micsoda hangulatfelelős!
Köszönöm.
Folytassátok!
Az 1534-es Felségárulási törvény Henrik uralmának fordulópontja volt.
Behódolásra kényszeríti az alattvalóit,
halállal teszi büntethetővé, ha felszólalnak ellene.
Mi bajod van?
Ez egy buli, te meg halálról és pestisről beszélsz. Neked van bajod.
Igazad van. Ez egy buli. Valakinek foglalkoznia kell a vendégekkel.
Ezt már remekül elintézted.
Jó hallgatóság az udvarhölgyem?
Henrik, várj!
Lépjünk le innen!
Menjünk el valahova kettesben!
Nevetséges vagy, Anna.
Néhányan, mint Thomas Cromwell, kezdték megérteni,
hogy Anna egyre költségesebb befektetéssé vált.
Ami nagyon kevés hasznot hozott.
Oka volt annak, hogy Henrik belém szeretett.
Hogy mindent megváltoztatott, mindent kockára tett értem.
Aznap eszembe jutott az éhség.
Még ugyanaz a lány voltam, aki vadászni indult,
és egy királyt ejtett el.
Az írországi nemesek lázadása,
a spanyol és francia invázió valós fenyegetések,
és a katolikus Európa már nem tekint közülük valónak.
Igen. Szóval a számtalan lázadás,
rossz termés, éhínség és pestis mellett lehet, hogy Európával is háborúznunk kell.
Mi van az étlapon?
Csak zűrzavar.
Ezt később befejezzük.
Cromwell Henrik jobb kezévé akart válni. Ő akart lenni a fő tanácsadója.
Anna szintén Henrik jobb keze, fő tanácsadója akart lenni.
Egy udvarban nem fér el kettő. Nem volt elég nagy mindkettejüknek.
Menjünk vadászni!
Mint régen.
Sok dolgom van, Anna.
Másra is gondoltam, amit régen csináltunk.
Anna!
A kolostorok pénze
megoldja a problémát a terméssel és az éhínséggel.
Európában meg…
összehozhatunk egy kis békeszerződést.
Bizonyára.
1536 nagyon nehéz év volt Henriknek.
Lázadások törtek ki ellene.
Elhalt a termés, és gazdasági nehézségei voltak.
Uralkodásának ez volt a legviharosabb időszaka.
És Henrik első felesége, Aragóniai Katalin is meghalt.
Az emlékét az egész udvarban, sőt, a királyságban tisztelték.
Az, hogy Anna sárgában jelent meg, sok pletykát indított.
Ez tipikus volt Annától, nagyon tökös viselkedés,
figyelmen kívül hagyva, hogy ki mit gondol.
Őszinte részvétem.
Van, aki szerint
a sárga ruha Spanyolországban a gyász színe,
és ez tisztelgés volt Katalin előtt.
De Anna inkább ünnepelt.
Azért gyűltünk össze, hogy megemlékezzünk Aragóniai Katalinról, Wales hercegnéjéről.
A temetése a Peterborough katedrálisban lesz,
de mondjunk most imát az üdvéért!
Leülhetnék?
Terhes vagyok.
A nagy riválisa meghalt, és Anna terhes volt.
Ez tökéletes volt a számára,
mert így a születendő gyermek vitathatatlanul legitim örökös lesz,
hiszen Katalin már nem avatkozhatott közbe.
Megbocsátható, hogy Anna
győzelemként ünnepelte ezt a pillanatot.
Segítség! Valaki segítsen!
Talán nem fújtad el rendesen. Én is elbutultam néha terhesen.
El tudok fújni egy gyertyát.
Gyújtogatás volt. Valaki a halálomat akarja.
Miért gondolod ezt?
Először gyűlölködő levelek jöttek. Kidobták a kutyám az ablakon. Most meg ez.
Állítólag hármasával jön a baj, szóval talán vége van.
Baleset történt.
1536. január 24-én járunk,
amikor Henrik kopjatörés során leesik a lováról.
Henrik!
Henrik, kérlek, ne halj meg!
Tudtam, hogy ez lesz. Mondtam, hogy legyen óvatos.
A fejsérülés életveszélyes lehetett.
Mondd, hogy rendbe jön!
Anna rettegett.
A pozíciója teljes mértékben Henriktől függött.
Ha Henrik meghal, számára mindennek vége.
Nem számított volna, hogy királynévé koronázták.
Azt mondják, csodaszámba ment, hogy Henrik túlélte,
és két órán át feküdt eszméletlenül.
Azt is lehetségesnek tartják, hogy amikor leesett a lováról,
megsérült az agykérge.
Hogy agykárosodása lett.
Henrik, hogy vagy?
Egy hete még félhalott voltál.
Terhes vagyok a gyermekeddel, te meg…
A babára, a fiunkra kellene koncentrálnod.
- Nem arra, hogy én mit csinálok. - Most viccelsz?
Mit képzelsz, hová mész?
Elfelejted, hogy az én udvarhölgyem vagy, nem az ő…
Te hűtlen rohadék!
Elvetélt.
Elveszítette a gyermekét.
Megnézték a magzatot és látták, hogy fiú lett volna.
Összetört a szívem.
Nem csak a fiamat gyászoltam.
Hanem mindent.
Mindent, ami lenni akartam.
Tudtam, hogy nem úgy mentek a dolgok, ahogy terveztük.
De nem vártam, hogy Henrik feladja.
Miközben Anna ágyban feküdt és a traumából épült fel,
Henrik egyszer, röviden meglátogatta, és azt mondta neki,
megértette, hogy Istentől nem kap fiúgyermeket.
Ez nagy töréspont lett a kettőjük között,
mert teljesen másképp, külön gyászoltak.
„Hány asszony lehet, aki a férje durvasága miatt
fáradt életét a házasság béklyójában
nagyobb kínban tölti, mint a szaracénok rabszolgái?”
Miért van a női sors a férfiakéhoz kötve?
- Utálom, milyen kevés lehetőségünk van. - Vágom.
Istenem, mi az?
Újra megtette.
Még több adósság.
- Na tessék. Pont erről beszélek. - Komolyan mondom, Anna.
Szerintem végünk.
Terhes vagyok.
Újra.
Persze, hogy az vagy.
Szegény Lady W a szertelen férjével meg a hét gyerekével.
Gondolom, megint pénzt akarsz.
Nem fogadhatom el.
Hagyjuk ezt a táncot!
Tessék!
Vedd el!
Szükségem van erre.
De rád jobban volt.
Anna személyisége olyan volt, hogy amikor nyomást érez,
kitört.
Közelebb is húzhatta volna a barátait.
De ehelyett elidegenítette őket.
Anna egyre nagyobb nyomás alatt állt az udvarban.
Megosztott volt a közvélemény.
Volt, aki Annát támogatja.
Mások a vetélytársában, Jane Seymourban reménykedtek.
Úgy tűnik, manapság Jane Seymouron akadt meg a szeme.
De ő nem fekszik le vele.
A kis ribanc a koronámra hajt.
Túlreagálod.
Miatta vetéltem el.
Anna!
A király nem figyel, de neked muszáj.
Mire gondolsz?
Cromwellre.
Ömlik a pénz a feloszlatott kolostorokból.
- Helyes. Így terveztük. - Igen.
De úgy tűnik, hogy a saját zsebét tömi vele.
A rohadt kígyó!
Anna!
Amikor Henrik megtette magát az új egyház fejének,
az egyház teljes vagyonát lefoglalta,
és semmi nem volt gazdagabb a kolostoroknál,
a régi katolikus vallás szimbólumainál.
Az átfogó vallási reform vezéralakja Thomas Cromwell, Henrik jobb keze volt.
Mire pályázol?
Henrik utasításait követem.
Azt a pénzt jó célra akartuk fordítani, nem a te szórakozásodra.
- Azt hittem, barátok vagyunk. - A királynéknek nincsenek barátai.
Szövetségeseik és ellenségeik vannak, és te az előbbi voltál.
Szomorú lenne, ha ez megváltozna.
Egy szavamba kerül, és Henrik a fejedet veszi.
A király tud erről.
Neked nem szólt?
Ezt nem úszod meg!
Nem engedem.
Cromwell.
A szemfényvesztő pór.
Félreismertem. Teljes meglepetésként ért.
Mindig ott volt Henrik oldalán, közénk fészkelte magát,
ellenem hangolta a férjemet.
Ki kellett nyitnom Henrik szemét.
Erzsébet, drágám! Köszönj apunak!
Drágám! Nem tudtam, hogy idejössz. Gyere!
Adj egy puszit!
Nem hagyhatod, hogy Cromwell ezt tegye! Több ezer fontot lop el.
Nem szólhatsz bele államügyekbe.
- Nem lett volna szabad engednem. Gyere! - „Engedned?”
Elveszett lennél nélkülem.
Káoszt okoztál.
Megosztottad az országot. Miattad ilyen gyenge a hatalmam.
- Angliának változnia kellett. - Honnan tudod, mi kell Angliának?
Tele a fejed eretnek badarsággal.
Te vagy Anglia. Mi vagyunk Anglia.
Nem kell fiú, Henrik!
Itt van a lányunk, Erzsébet.
Itt az örökösöd. Ő mindkettőnk legjobb részét képviseli.
Ne viccelj!
Csak férfi uralhatja Angliát.
És fiú kell nekem.
Vigyétek el!
Légy jó kislány!
Anya szeret.
Talán ha az ágyamban lennél,
és nem Jane-nek udvarolnál, még lehetne fiad.
Jane jobb társaság, mint te vagy.
Te teljesen…
Már meg sem ismerlek.
- Jane tudja, ki ő. - És én nem?
Isten büntet engem, Anna. Miattad!
Miattunk! Azért, amit tettünk.
Közelebb hoztuk a népet Istenhez, mint valaha volt!
Elég!
Nincs jogod olyat ígérni, amit nem tudsz megadni!
Henrik évekig megszállottja volt Annának,
de Anna nem tudta megadni neki a fiút, akire vágyott,
így elhitte, hogy átkozott a házasságuk.
Henrik tudta, hogy egyre kevésbé szereti a nép.
Lázadtak a vallási reformjai ellen.
És az ő szemében ezért csak egyvalaki volt felelős.
A saját felesége, Anna.
Ekkoriban volt Annának egy fura beszélgetése
a király egyik jóbarátjával, Sir Henry Norrisszal.
Jössz szombaton? Kopjatörés és bor.
Nem. Utálom a kopjatörést.
De szereted a bort.
Annyira nem, Norris.
Ne már, mindenki ott lesz!
Vigyázok rád, ígérem.
Számos hölgy vágyik majd a figyelmedre.
De a szívem a tiéd, királyném.
Node Norris, házas asszony vagyok!
Már ha nem történik valami a királlyal.
Ez a vicc az életembe kerülhet.
Anna odavetett megjegyzése halálos veszélyt jelent,
mert eddigre törvénybe iktatták,
hogy a király halálának még az említése is felségárulás.
Felség!
Anna a sötétben tapogatózott.
Tudta, hogy probléma, hogy nem szült még fiút,
de nem sejtette, mekkora.
Nem tudta, hogy ki van ellene.
Néhány ellenségéről azt hitte, hogy az oldalán állnak.
Úgy ült a sakktáblánál, hogy nem tudta, ki ellen játszik.
1536. MÁJUS 1.
- Mit keresel itt? - Csak ott akartam hagyni az egészet.
És meg akartalak látogatni két párbaj közt.
Örülök, hogy eljöttél.
Meg akartam nézni Henriket, de…
egyelőre semmi nyoma.
Majd megoldjátok.
Hegyeket mozgatott meg, hogy királyné lehess.
Igen. Igazad van.
Anna!
Békülj ki Cromwell-lel!
Henrik hallgat rá.
Ne feledd!
Boleyn Anna vagy.
Olyat értél el, amiről mások csak álmodnak.
Integetek majd a pódiumról.
Győzzenek a Boleynek!
Rosszul álltak a dolgok, és ezt Anna is tudta.
Henrik napok óta kerülte. Anna megtudta,
hogy a titkos tanács sürgősen összeült Greenwichben,
de nem tudta, miről tanácskoztak.
1536. MÁJUS 2.
A király házasságtöréssel vádolt meg.
Annát letartóztatta a titkos tanács.
Amikor megérkezett a londoni Towerbe,
nem a tömlöcbe került, hanem a királyné lakrészébe.
Ugyanabba, ahol a koronázása előtti éjszakát töltötte.
Visszaemlékezett az első győzelme előtti éjszakára.
Akkor az angol királyné lett belőle. Most csak rab volt.
Házasságtörés.
Ez abszurd.
Szeretem Henriket.
Ezt ő is tudja.
Ezt mindenki tudja.
Ki állt elő ezekkel a vádakkal?
Nem tudom.
A feladatom az, hogy őrizzem önt, amíg a torony vendége.
William Kingston volt a torony felügyelője.
Lényegében Anna börtönőreként szolgált, de Anna szemében egy bizalmas is volt,
szinte barát.
Ekkorra mindenkitől elszigetelődött, így Kingstonnak öntötte ki a szívét.
Most jobb, ha lepihen.
Jó éjszakát, felség.
Jó éjszakát, Kingston!
Csendet!
Boleyn Anna!
Házasságtöréssel, vérfertőzéssel és felségárulással vádolják.
Megvetve a királyhoz kötött házasságát,
húsz alkalommal teljesítette be alantas testi vágyait,
és felségáruló módon közösült a király szolgáival:
Henry Norrisszal,
Francis Westonnal
és Mark Smeatonnal.
A saját bátyját, George Boleynt is rávette és felbujtotta,
hogy meggyalázza magát.
Ez őrület!
És a szeretőivel összeesküvést szőtt a király élete ellen,
amit bizonyít beszélgetése Norrisszal
a folyó év április 29-én.
Már ha nem történik valami a királlyal.
Boleyn Anna!
Bűnösnek vallja magát a vádpontokban?
Nem vagyok bűnös.
És ezt itt mind tudjátok.
Köszönöm, a beszélgetést.
Nagyon hasznos volt.
Sir William Kingston elsősorban Henriket szolgálta.
Neki tartozott hűséggel, és Anna királyné börtönőreként
a feladata része volt, hogy kémkedjen utána,
és feljegyezzen mindent, ami a vád hasznára lehet.
Anna teljesen zavarodott lehetett.
A király megszállottságának tárgyából felségáruló vádlott lett.
Az ellene szóló perirat főként szóbeszédre alapult,
lényegében az udvarhölgyei pletykájára, akik tanúsították a hűtlenkedését.
Amikor Anna elkezdte elveszteni a hatalmát,
egyszerűbbé vált Jane és a hozzá hasonlók számára
a véleményük elfogadtatása.
Lady Worcester ekkor már jó ideje keltett pletykákat ellene.
Cromwell az egészet szemmel tartotta. Fel akarta használni Anna ellen.
Légy óvatos!
Az igazság nem számított. Csak az, hogy megfosszák Annát a hatalmától.
Cromwell volt a királyság leghíresebb ügyvédje.
Biztosra ment a perben.
Egy mai bíróságon nem állna meg az ügy.
Pletykán és hallomáson alapult,
de Cromwell egy nagyon gonosz történetet épített rájuk.
Boleyn Anna!
Az esküdtszék önt…
bűnösnek találja.
Halálra ítéltetik
máglya vagy lefejezés által, a király tetszése szerint.
Utolsó napjaiban Annát meglátogatta a volt lelkésze,
az akkori Canterbury érsek, Thomas Cranmer.
Anna, ez az esélyed a szabadulásra.
Tudtam, hogy Henrik nem engedi ezt.
Ha ezt aláírod, érvénytelenítjük a házasságotokat.
Tessék?
Az udvarban az egyik fő szövetségese volt,
akit ekkor elküldtek, hogy meggyőzze Annát az érvénytelenítésről.
Milyen alapon?
Bízd rám a részleteket!
Henrik tud erről?
Mi lesz így Erzsébettel?
Fattyúnak nyilvánítják és eltávolítják az örökösödési sorból.
Anna!
Ha aláírod ezt, elkerülheted a halált, és zárdában élheted le az életed.
Ez egy mentőöv, Anna.
Kérlek, fogadd el!
Ez Cromwell műve!
Csak beszélnem kell a férjemmel.
Norrist, Breretont, Westont és Smeatont bűnösnek ítélték a házasságtörésben veled.
Holnap végzik ki őket.
Az öcsédet is.
George-ot?
Ha te…
el akarod kerülni ezt a sorsot…
A király kegyelmet gyakorolt.
Bárd helyett pallossal veszik a fejét.
Anna bukásának talán az egyik legkegyetlenebb eleme
az volt, hogy az érvénytelenítésért cserébe kegyelmet ígértek.
Az ígéretet természetesen megszegték.
Egyértelművé vált, hogy Henrik már azelőtt hívatta a hóhért,
hogy a per egyáltalán megkezdődött volna.
Ő döntötte el, hogy Annának mennie kell, ő gondolta ki az egészet.
A halálát akarta,
hogy tovább léphessen, és elvehesse Jane Seymourt.
Meghalni jöttem ide.
Isten óvja a királyt,
hogy még évekig uralkodhasson felettetek.
Soha nem volt jobb szívű vagy megbocsátóbb uralkodónk.
Velem mindig…
jó és szerető férj volt.
Imádkozzatok értem!
Annát az vezette, hogy megvédje a lányát
és a családját, a Boleyneket.
Az apja még élt. Az anyja is.
Ott volt a nővére és a nővére gyerekei.
Az utolsó lehelletével is a Boleyneket védte.
Teljesen előzmény nélküli az, ami történt.
Azelőtt soha nem végeztek ki angol királynét.
Henrik eldobta Annát,
mert nem szült neki fiút.
Lényegében azért, mert nem az a nő volt, akit elképzelt.
Milyen dicsőséges tehát,
hogy Henrik után a lányuk lett az uralkodó.
Elért mindent, amit Anna akart.
A kislányában az egész beteljesedett.
I. Erzsébet az egyik legerősebb angol uralkodó lett,
és a szemében Boleyn Annát látjuk viszont.
BOLEYN ANNA LÁNYA, I. ERZSÉBET KIRÁLYNŐ
44 ÉVIG URALTA ANGLIÁT, ÉS NEM HÁZASODOTT MEG.
MINDEN SZABÁLYT MEGSZEGETT.
A feliratot fordította: Kalmár Dávid